Rebekah Dawson

Rebekah Dawson Estatu Batuetako astrofisikaria eta Pennsylvaniako Unibertsitateko astronomia eta astrofisikako irakasle elkartua da. Bere ikerketa exoplaneten orbita eta konposizioen bilakaera simulatzean oinarritzen da, planeta-sistemak nola sortzen diren hobeto ulertzeko.

Karrera 
2009an Dawsonek astrofisikako gradua jaso zuen Wellesley Collegen. Orduan, Harvardeko Unibertsitatean astronomian master bat lortu zuen 2011n, eta astronomian eta astrofisikan doktoretza, Ruth Murray-Clayren begiradapean 2013an. Zientziako Oinarrizko Ikerketarako Miller Institutuan egin zuen doktoratu ondoko ikerketa, 2013tik 2015era. 2016ko urtarrilean, astronomia eta astrofisikako irakasle laguntzaile gisa hasi zen lanean Pennsylvaniako Estatu Unibertsitatean. 2020ko urrian "Shaffer Career Development Professor" izendatu zuten Zientzia arloan eta 2021eko uztailean irakasle elkartu mailara igo zen.

Sariak 

 2017an, Annie Jump Cannon saria jaso zuen astronomian, planeta anitzeko sistemetan exoplaneten interakzio dinamikoak modelatzen egindako lanagatik.
 2018an, Dawson Alfred P. Sloan Fundazioko Ikerketa Bekadun izendatu zuten.
 Dawsoni 2020ko Harold C. Urey saria eman zion Zientzia Planetarioen Dibisioak; planeten dinamika, planeta-sistemen sorrera eta exoplaneten karakterizazioari buruzko bere ikerketa aitzindaria eskertuz.
 2021ean American Astronomical Society-k berriro saritu zuen Astronomiarako Helen B. Warner sariarekin; planeten sorreran eta dinamikan egindako ekarpen garrantzitsuengatik, bereziki Jupiterren exoplaneta eta planetaren konposizioaren eta egitura orbitalaren arteko loturagatik".

Erreferentziak 

Emakume astronomoak
Harvard Unibertsitateko ikasleak
Astrofisikariak
Emakume irakasleak
Emakume zientzialariak